CELEX: 62013TN0663
Language: hr
Date: 2013-12-16 00:00:00
Title: Predmet T-663/13 P: Žalba koju je 16. prosinca 2013. podnio Revizorski sud Europske unije protiv presude Službeničkog suda od 17. listopada 2013. u predmetu F-69/11, BF protiv Revizorskog suda

22.2.2014   
            
            
               HR
            
            
               Službeni list Europske unije
            
            
               C 52/39
            
         Žalba koju je 16. prosinca 2013. podnio Revizorski sud Europske unije protiv presude Službeničkog suda od 17. listopada 2013. u predmetu F-69/11, BF protiv Revizorskog suda
   (Predmet T-663/13 P)
   2014/C 52/75
   Jezik postupka: francuski
   
      Stranke
   
   
      Žalitelj: Revizorski sud Europske unije (zastupnici: T. Kennedy i J. Vermer, agenti)
   
      Druga stranka postupka: BF (Luxembourg, Luksemburg)
   
      Zahtjevi
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda u predmetu F-69/11;
            
         
               —
            
            
               prihvati zahtjeve koje je Revizorski sud podnio u prvom stupnju odnosno da odbije tužbu kao neosnovanu;
            
         
               —
            
            
               naloži BF snošenje troškova ovog postupka kao i postupka koji se vodio pred Službeničkim sudom.
            
         
      Žalbeni razlozi i glavni argumenti
   
   U prilog žalbi žalitelj ističe četiri žalbena razloga.
   
               1.
            
            
               Prvi žalbeni razlog temelji se na povredi prava, s obzirom na to da je Službenički sud (SS) na pogrešan način tumačio i primijenio članak 6. Odluke br. 45-2010 od 17. lipnja 2010. koja se tiče postupaka odabira načelnika odjela i direktora.
            
         
               2.
            
            
               Drugi žalbeni razlog temelji se na iskrivljavanju dokaza koje je počinio SS smatrajući da ocjene koje je Predselekcijski odbor dodijelio kandidatima predstavljaju podatak koji se trebao nalaziti u izvješću koje je potonji podnio tijelu za imenovanje.
            
         
               3.
            
            
               Treći žalbeni razlog temelji se na iskrivljavanju činjenica, s obzirom na to da je SS povrijedio svoju obvezu ispitivanja činjenica na koje se oslanja kako bio utemeljio svoj zaključak o nepravilnosti postupka.
            
         
               4.
            
            
               Četvrti žalbeni razlog temelji se na nedostatku u obrazloženju i povredi prava koji nanose štetu jedinstvu sudske prakse time što je SS presudio da je nepravilnost, utemeljena na nedostatku u obrazloženju koje članak 6. stavak 1. Odluke br. 45-2010 zahtijeva u pogledu izvješća Predselekcijskog odbora, takve naravi da uzrokuje poništenje odluka pobijanih u prvom stupnju.